रविकांत वर्मा होंगे बार एसोसिएशन के अध्यक्ष, 102 वोटों से जीते
बीकानेरबार एसोसिएशन के अध्यक्ष एडवोकेट रविकांत वर्मा होंगे। उन्होंने अपने निकटतम प्रतिद्वंदी बिहारीसिंह राठौड़ को 102 वोटों से हरा दिया।
शुक्रवार को बीकानेर बार एसोसिएशन के अध्यक्ष पद का चुनाव हुआ। एडवोकेट वर्मा, राठौड़, अनिल कुमार आचार्य गिरीश व्यास सहित चार उम्मीदवार मैदान में थे। वकीलों ने सुबह 10 बजे से दोपहर एक बजे तक और फिर डेढ़ बजे से सायंकाल 4.30 बजे तक वोट डाले। एडवोकेट वर्मा ने सर्वाधिक 639 वोट हासिल किए। दूसरे नंबर पर राठौड़ रहे जिन्हें 537 वोट मिले। वर्मा ने राठौड़ को 102 वोटों से हराया और बार एसोसिएशन के अध्यक्ष बने। एडवोकेट आचार्य को 134 और एडवोकेट व्यास को मात्र 39 वोट मिले। निर्वाचन अधिकारी मुमताज अली भाटी ने बताया कि कुल 1656 मतदाता थे जिनमें से 1353 ने वोट डाले। चार वोट खारिज किए गए हैं। चुनाव के लिए कचहरी परिसर के पुराने बार रूम में आठ बूथ बनाए गए। दोपहर एक बजे तक 50 प्रतिशत से ज्यादा वोट डाले जा चुके थे। मतदान के लिए महिला और वरिष्ठ वकीलों सहित सभी वकीलों में उत्साह था। वरिष्ठ अधिवक्ता एडवोकेट सच्चिदानंद आचार्य ने सबसे पहले वोट डाला। दो अधिवक्ताओं के पैरों में फ्रेक्चर होने के बावजूद वे वोट डालने पहुंचे। मतदान के बाद वोटों की गिनती शुरू हुई और सायंकाल सात बजे निर्वाचन अधिकारी ने एडवोकेट वर्मा को विजयी घोषित किया। वर्मा के समर्थकों ने उन्हें फूलमालाओं से लाद दिया और एक-दूसरे को गुलाल लगाकर खुशियां मनाईं। जिला देहात कांग्रेस के महामंत्री एडवोकेट शिवलाल गोदारा, न्यायिक कर्मचारी संघ के अध्यक्ष सुमेरसिंह यादव, वरिष्ठ उपाध्यक्ष जेठाराम, प्रकाश मोदी, बजरंगसिंह, गिरीराज बिस्सा, नरेन्द्र वर्मा, रविन्द्रसिंह आदि ने नव निर्वाचित अध्यक्ष वर्मा को बधाई दी।
येथे निर्वाचन टीम में शामिल : निर्वाचनअधिकारी मुमताज अली भाटी, सह निर्वाचन अधिकारी चन्द्रप्रकाश कुकरेती, अविनाश चन्द्र व्यास, राधेश्याम सेवग, रोहित खन्ना, विजय श्रृंगी, विजयपालसिंह शेखावत, राकेश रंगा विनोद कुमार
वकीलों की आवासीय कॉलोनी के प्रयास होंगे
नवनिर्वाचित बार एसोसिएशन अध्यक्ष एडवोकेट रविकांत वर्मा ने ‘भास्कर’ से बातचीत में कहा कि वकीलों को रहने के लिए सरकारी आवासीय कॉलोनी के प्रयास किए जाएंगे। इसके लिए राज्य सरकार और जिला प्रशासन से बातचीत की जाएगी। इसके अलावा हाईकोर्ट बेंच के लिए चल रहे आन्दोलन में तेजी लाई जाएगी। सभी अधिवक्ताओं को साथ लेकर चलूंगा और उनकी मूलभूत सुविधाओं के लिए प्रयासरत रहूंगा।
वर्मा को 639 राठौड़ को 537 वोट मिले
hin_Deva awa_Deva hin_Deva mai_Deva hin_Deva hin_Deva hin_Deva